เรื่องร้องเรียน (เสนอแนะ,ร้องเรียน,เสียงรบกวน) วันที่ 2023-08-24 08:47:30 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033435

อ้างอิงเลขที่รับแจ้ง  XVTGMF
ขอให้แก้ไขปัญหาเสียงดังรบกวนจากเครื่องขยายเสียงของรถจำหน่ายอาหาร (กับข้าว) บริเวณ ซอยเธียรสวน ,ซอยมงคลนิเวศน์ ,ซอยท่านผู้หญิงพหล ,ซอยโรงพยาบาลวิภาวดี และซอยหมู่บ้านบุญสูง แขวงลาดยาว เขตจตุจักร กรุงเทพมหานคร เนื่องจากผู้ร้องแจ้งว่าบริเวณซอยดังกล่าว จะมีรถจำหน่ายอาหาร เป็นรถยนต์บรรทุกส่วนบุคคล (รถกระบะ) ยี่ห้อ อีซูซุ สีเขียว (ไม่ทราบทะเบียนรถแน่ชัด) ซึ่งมีบุคคลเพศชาย (ไม่ทราบชื่อ-นามสกุล) อายุประมาณ 45-55 ปี สูงประมาณ 170 เซนติเมตร เป็นคนจังหวัดนครราชสีมา เป็นผู้ขับขี่รถจำหน่ายอาหาร (กับข้าว) (บันทึกตามผู้ร้องแจ้ง) โดยจะขับขี่รถไปตามซอยฯ ต่างๆ ซึ่งเป็นซอยที่อยู่ใกล้เคียงกัน เพื่อจำหน่ายอาหาร(กับข้าว) ตั้งแต่เวลาประมาณ 07.00-16.00 น. เป็นประจำทุกวัน  และการจำหน่ายอาหารนั้น จะมีการใช้เครื่องขยาย เสียงตะโกนเรียกชาวบ้านที่รู้จักในหมู่บ้าน ให้ออกมาเลือกซื้ออาหาร เกิดเสียงดังรบกวนเป็นอย่างมาก ส่งผลให้ผู้ร้องและประชาชนที่พักอาศัยในหมู่บ้านได้รับความเดือดร้อน ประสบปัญหามาเป็นระยะเวลาประมาณ 30 ปีแล้ว จึงประสงค์ให้หน่วยงานที่เกี่ยวข้องแก้ไขปัญหากรณีดังกล่าว เพื่อบรรเทาความเดือดร้อนต่อไป เบื้องต้นได้รับการแจ้งรายงานผลการปฏิบัติงานจากกรุงเทพมหานคร ครั้งที่ 1 ) ระบุว่า กรุงเทพมหานคร โดยสำนักงานเขตจตุจักร โดยฝ่ายสิ่งแวดล้อมฯ ตรวจสอบวันที่ 16/1/2566 เจ้าหน้าที่ได้แนะนำให้เจ้าของรถขายกับข้าวลดระดับเสียงลงเรียบร้อยแล้ว แต่ผู้ร้องขอแจ้งเพิ่มเติมข้อมูลว่าหลังจากนั้น ผู้ร้องพบว่ามีการเพิ่มระดับเสียงมากขึ้น คล้ายเป็นการกลั่นแกล้ง ไม่ว่ารถจะเข้าไปอยู่ในซอยใดก็จะได้ยินเสียงทั้งหมด ซึ่งผู้ร้องเห็นว่าเสียงจากรถขายกับข้าวดังมากกว่าเสียงจากรถหาเสียง ซึ่งรถขายกับข้าวทุกคันไม่มีการปรับลดระดับเสียงลง โดยเฉพาะรถขายผลไม้ ที่คนขายเป็นบุคคลเพศหญิง (ไม่ทราบชื่อ-นามสกุล และรูปพรรณสัณฐาน) เป็นรถกระบะสีขาว (ไม่ทราบยี่ห้อ รุ่น และหมายเลขทะเบียน) จะเข้ามาในซอยบริเวณดังกล่าวช่วงเวลาประมาณ 08.00-08.30 น. จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวอีกครั้ง และรายงานผลฯ ครั้งที่ 2) กรุงเทพมหานคร โดยสำนักงานเขตจตุจักร แจ้งว่า เจ้าหน้าที่ได้ดำเนินการตรวจสอบพื้นที่ดังกล่าว พบรถจำหน่ายสินค้าเคลื่อนที่ (พุ่มพวง) ได้แนะนำกำชับให้ลดระดับเสียงลง เพื่อป้องกันเหตุเดือดร้อนรำคาญแก่ผู้อยู่อาศัยบริเวณใกล้เคียง ทั้งนี้ จักได้ทำหนังสือประสานเจ้าหน้าที่ตำรวจสถานีตำรวจนครบาลพหลโยธิน เรื่อง ขอความร่วมมือตรวจสอบรถจำหน่ายสินค้าเคลื่อนที่ (พุ่มพวง) ส่งเสียงดังรบกวนต่อไป โดยผู้ร้องแจ้งว่าปัญหายังไม่ได้รับการแก้ไขปัญหา โดยเฉพาะรถจำหน่ายผลไม้ รถกระบะสีขาว มีการส่งเสียงดังรบกวนมากกว่ารถจำหน่ายสินค้าคันอื่นๆ จึงประสงค์ให้หน่วยงานเร่งรัดดำเนินการโดยเร่งด่วนที่สุด 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata